Prijedlog

AKCIJSKI PLAN ZA PROVEDBU NACIONALNOG PLANA ZA RAVNOPRAVNOST SPOLOVA, ZA RAZDOBLJE DO 2024. GODINE

URED ZA RAVNOPRAVNOST SPOLOVA

VLADE REPUBLIKE HRVATSKE

 Ožujak, 2023.

Sadržaj

**Posebni cilj 1. Povećati razinu osviještenosti javnosti o ravnopravnosti spolova i višestrukoj diskriminaciji** 3

Mjere:

1.1. Organizirati javna događanja s ciljem podizanja razine znanja i svijesti o ravnopravnosti

spolova 3

1.2. Sustavno suzbijati pojavnosti seksizma i stereotipa u medijima ……. 3

1.3. Unaprijediti brigu o reproduktivnom zdravlju žena 4

1.4. Unaprijediti položaj ruralnih žena 4

1.5. Povećati razinu znanja policijskih službenik/ca o načelima i metodama borbe

protiv višestruke diskriminacije 5

**Posebni cilj 2. Unaprijediti položaj žena na tržištu rada**  6

Mjere:

2.1. Unaprijediti zaštitu dostojanstva radnika 6

2.2. Poticanje razine zapošljivosti žena 6

2.3. Omogućavanje bolje ravnoteže privatnog i poslovnog života uklanjanjem rodnih

stereotipa o brizi za djecu u obitelji 7

2.4. Jačanje konkurentnosti poduzetništva žena putem povoljnih kredita za žene poduzetnice 8

2.5. Jačanje konkurentnosti poduzetništva žena putem potpora 8

**Posebni cilj 3. Stvoriti preduvjete za uklanjanje rodno uvjetovanog nasilja** 9

Mjere:

3.1. Uspostaviti sustav statističkog praćenja podataka o sudskim predmetima u kojima su žene

žrtve rodno uvjetovanog nasilja 9

3.2. Unaprijediti kompetencije stručnjaka koji rade u području zaštite od nasilja 10

3.3. Podizanje razine svijesti javnosti i žrtava o razlozima i načinima suzbijanja svih vrsta

rodno uvjetovanog nasilja 10

3.4. Podizanje razine stručnosti i svijesti dionika u pravosudnom sustavu o rodno

uvjetovanom nasilju 11

3.5. Podizanje razine stručnosti i svijesti dionika u pravosudnom sustavu o seksizmu

i stereotipima 12

3.6. Podizanje razine stručnosti i svijesti policijskih službenika i službenica o rodno

uvjetovanom nasilju 13

3.7. Osigurati primjereno postupanje institucija u slučajevima seksualnog nasilja………………..…… 13

3.8. Analiza zakonodavnog okvira zaštite od nasilja nad ženama i nasilja u obitelji s ciljem izrade prijedloga izmjena relevantnih propisa………………………………………………………………………………..14

3.9. Unutar kazneno procesnog zakonodavstva revidirati mjere opreza…………………………..………14

3.10. Unutar kazneno procesnog zakonodavstva revidirati prava žrtava kaznenih djela nasilja nad ženama i nasilja u obitelji……………………………………………………………………………………………15

3.11. Unutar kaznenog materijalnog zakonodavstva i prekršajnog zakonodavstva revidirati opise kaznenih djela i prekršaja i propisane sankcije ………………………………………………………….……15

3.12. Izmjenom organizacijskih propisa predvidjeti licenciranje pravosudnih dužnosnika za rad na predmetima nasilja u obitelji……………………………………………….……………………………..15

**Posebni cilj 4. Povećati osjetljivost sustava odgoja i obrazovanja na svim razinama za**

**pitanja ravnopravnosti spolova i nestereotipne odabire programa obrazovanja na svim razinama** 16

Mjere:

4.1. Motivirati i poticati učenice i učenike da buduće obrazovne puteve i profesionalna

usmjerenja odabiru neopterećeni spolnim stereotipima 16

4.2. Provoditi Deklaraciju o posvećenosti pitanju žena u digitalnom svijetu 17

**Posebni cilj 5. Povećati zastupljenost žena u procesima javnog i političkog**

**odlučivanja**  18

Mjere:

5.1. Podizati svijest o značaju veće zastupljenosti žena na mjestima političkog odlučivanja 18

5.2. Poboljšati razinu participacije žena u području javnog života 19

**Posebni cilj 6. Uvesti perspektivu ravnopravnosti spolova u javne politike………………………….20**

Mjere:

6.1. Osnažiti kapacitete državne uprave za provedbu načela ravnopravnosti spolova u

svakodnevnom radu i kreiranju rodno osjetljivih javnih politika 20

6.2. Pružati sustavnu podršku tijelima državne uprave za izradu Planova djelovanja za promicanje i uspostavljanje ravnopravnosti spolova 20

6.3. Osnažiti županijska povjerenstva za ravnopravnost spolova kao radno savjetodavna tijela

županijskih skupština i unaprijediti suradnju kroz Koordinaciju županijskih povjerenstava 21

**Posebni cilj 7. Povećati vidljivost RH na međunarodnom planu u području**

**ravnopravnosti spolova** 22

Mjere:

7.1. Uspostavljanje sustava praćenja međusektorske suradnje vezano za ispunjavanje

međunarodnih obveza u području ravnopravnosti spolova 22

7.2. Doprinijeti promociji načela ravnopravnosti spolova u aktivnostima međunarodne razvojne

suradnje koje provodi MVEP 23

7.3. Ciljanim projektima poboljšati položaj žena u području obrazovanja u zemljama

primateljicama hrvatske razvojne pomoći 23

7.4. Ciljanim projektima poboljšati položaj žena u području zaštite zdravlja u zemljama primateljicama hrvatske razvojne pomoći 24

**Popis mjera s opisom i pripadajućim pokazateljima rezultata**

|  |  |  |  |  |
| --- | --- | --- | --- | --- |
| **Posebni cilj** | **Pokazatelj ishoda** | **Početna vrijednost** | **Ciljana****vrijednost****2024.** | **Ciljana vrijednost 2027.** |
| **1.****Povećati razinu osviještenosti javnosti o ravnopravnosti spolova i višestrukoj diskriminaciji** | Udio nezainteresiranih ispitanika/ca za pitanje ravnopravnosti spolova u društvu; Kod: OI.02.3.84 | 17% | 15% | 10% |
| Percepcija javnosti da je država vrlo djelotvorna u borbi protiv svih oblika diskriminacije; Kod: OI.02.3.85 | 2% | 5% | 8% |

Mjere:

1.1. Organizirati javna događanja s ciljem podizanja razine znanja i svijesti o ravnopravnosti spolova

**Svrha i doprinos:** Podizanjem razine znanja i svijesti o ravnopravnosti spolova posebno osjetljivih skupina žena i LGBTIQ osoba te razine znanja i svijesti o ulozi države u smanjenju diskriminacije prema tim skupinama doprinosi se senzibilitetu i informiranosti javnosti o pitanjima ravnopravnosti spolova i višestruke diskriminacije.

**Pokazatelji rezultata:**

1.1.1. Broj aktivnosti (kampanje, okrugli stolovi, i sl.) kojima se podiže razina znanja i svijesti javnosti o rodnoj ravnopravnosti i ljudskim pravima posebno osjetljivih skupina žena i LGBTIQ+ osoba.

**Nostelj provedbe mjere: Ured za ravnopravnost spolova**

**Rok provedbe: kontinuirano**

**Izvori financiranja:** Državni proračun, razdjel R 020 Vlada RH Glava 92 Ured za ravnopravnost spolova A532009 Provedba Zakona o ravnopravnosti spolova i Nacionalnog plana za ravnopravnost spolova (stavke: Promidžba, Najamnine i zakupnine, Intelektualne usluge, ostalo-tiskanje) u iznosu od 24.000,00 EUR

**Oznaka: I**

1.2. Sustavno suzbijati pojavnosti seksizma i stereotipa u medijima

**Svrha i doprinos:** Smanjivanje pojavnosti seksizma i rodnih stereotipa u medijima posljedično utječe na osvješćivanja javnosti o njihovoj štetnosti u javnom prostoru i utječe na veću osviještenost o ravnopravnosti spolova.

**Pokazatelji rezultata:**

1.2.1. Broj medijskih kuća koje su se odazvale na primjenu Smjernica za rodno osjetljivo izvještavanje medija Ureda za ravnopravnost spolova

*Ured za ravnopravnost spolova će izraditi Smjernice za rodno osjetljivo izvještavanje medija, tiskat će ih u dovoljnoj nakladi te diseminirati medijskim kućama i pratiti odaziv medija na postupanje temeljem Smjernica.*

**Nositelj provedbe mjere: Ured za ravnopravnost spolova**

**Rok provedbe:** 4. kvartal 2024.

**Izvori financiranja:** Državni proračun, razdjel R 020 Vlada RH Glava 92 Ured zaravnopravnost

spolova A532009 Provedba Zakona o ravnopravnosti spolova i Nacionalnog plana za

ravnopravnost spolova (stavke: intelektualne usluge, ostalo-tiskanje) u iznosu od 1.330,00 EUR

**Oznaka: I**

1.3. Unaprijediti brigu o reproduktivnom zdravlju žena

**Svrha i doprinos**: Povećana dostupnost ginekološke skrbi

**Pokazatelji rezultata:**

1.3.1. Broj ginekoloških timova

*Očekivano povećanje za 5% (u 2021. u RH ih je bilo 277)(HZJZ, 2021.)* [*https://bit.ly/3TLb4AW*](https://bit.ly/3TLb4AW)

**Nositelj mjere: Ministarstvo zdravstva**

**Rok provedbe:** 4. kvartal 2024.

**Izvori financiranja:**Financijski plan HZZO, Aktivnost 600000 Primarna zdravstvena zaštita u iznosu od 668.922,00 EUR

**Oznaka: I**

1.4. Unaprijediti položaj ruralnih žena

**Svrha i doprinos**: Smanjena razina ekonomske ovisnosti žena na selu provedbom edukacijskih radionica za žene s ciljem povećanja broja vlasnica poljoprivrednih gospodarstva

**Pokazatelji rezultata:**

1.4.1. Udio vlasnica OPG-a

*U Upisniku poljoprivrednih gospodarstava Ministarstva poljoprivrede žene su u udjelu od 30% vlasnice OPG-ova, a održavanjem desetak radionica za žene očekuje se povećanje njihovog udjela u vlasništvu OPG-a*

**Nositelj provedbe mjere: Ministarstvo poljoprivrede**

**Rok provedbe:**  4. kvartal 2024.

**Izvori financiranja:** Sredstva preko M1 iz Programa ruralnog razvoja (EAFRD) u iznosu od 39.818,00 EUR

**Oznaka: I**

1.5. Povećati razinu znanja policijskih službenica i službenika o načelima i metodama borbe protiv višestruke diskriminacije

**Svrha i doprinos:** Educirani policijski službenici i službenice o ljudskim pravima doprinose društvu koje je ravnopravnije i sigurnije za posebno osjetljive skupine žena i LGBTIQ osobe.

**Pokazatelji rezultata:**

1.5.1. Broj policijskih službenika koji su u tijekom specijalizacije i stručnog usavršavanja pohađali tečaj „Temeljna prava u radu granične policije“ te postotak riješenosti završne provjere znanja

1.5.2. Broj policijskih službenika koji su tijekom specijalizacije i stručnog usavršavanja u sklopu Tečaja granične policije educirani u području nastavnih cjelina “Međunarodna zaštita” i “Međunarodno pravni standardi zaštite tražitelja međunarodne zaštite i izbjeglica, pristup sustavu azila te nezakonite migracije i zabrana prisilnog udaljenja “

**Nositelj provedbe mjere: Ministarstvo unutarnjih poslova**

**Rok provedbe:** 4. kvartal 2024.

**Izvori financiranja:** Razdjel 040, Glava 04005 Ministarstvo unutarnjih poslova, aktivnost A553131 (Administracija i upravljanje (izvor 11), skupina 32 - materijalni rashodi) u iznosu od 18.050,00 EUR

**Oznaka: I**

|  |  |  |  |  |
| --- | --- | --- | --- | --- |
| **Posebni cilj** | **Pokazatelj ishoda** | **Početna vrijednost** | **Ciljana****vrijednost****2024.** | **Ciljana vrijednost 2027.** |
| **2.****Unaprijediti položaj žena na tržištu rada** | Stopa zaposlenosti žena; Kod: OI.02.3.95 | 42,1% | 54% | 60% |
| Stopa aktivnosti žena(15+) Kod: OI.02.3.94. | 45,8% | 52% | 58% |
| Udio žena koje smatraju da imaju poduzetničke kompetencije u odnosu na ukupni broj žena u start-up aktivnostimaKod: OI.02.3.96 | 42% | 52% | 60% |

Mjere:

2.1. Unaprijediti zaštitu dostojanstva radnika

**Svrha i doprinos:** Zaštita dostojanstva radnika vrlo je važan alat kojim se može utjecati na borbu protiv mobbyinga, uznemiravanja, seksualnog uznemiravanja i ostalih pojava kojima su izloženi svi zaposleni, a osobito žene. Najava promjena u zakonodavstvu doprinijet će provedbi ove mjere. Zaštita dostojanstva je prvi korak ka većoj ravnopravnosti i osnaživanju žena.

**Pokazatelji rezultata:**

2.1.1. Broj educiranih povjerenika za zaštitu dostojanstva radnika temeljem novog zakonskog rješenja koje se odnosi na način zaštite dostojanstva radnika

**Nositelj provedbe mjere: Ministarstvo rada, mirovinskog sustava, obitelji i socijalne politike**

**Rok provedbe:** 4. kvartal 2024.

**Izvori financiranja:** Državni proračun, razdjel MROSP Glava 08605, A 854006 (Administracija i upravljanje) u iznosu od 1.593 EUR

**Oznaka: I**

2.2. Poticanje razine zapošljivosti žena

**Svrha i doprinos:** Osnažiti i unaprijediti radni potencijal teže zapošljivih žena i žena s nižom razinom obrazovanja zapošljavanjem u lokalnoj zajednici u okviru Poziva na dostavu projektnih prjedloga „Zaželi – program zapošljavanja žena“ (Faza I, Faza II, Faza III), koje će ublažiti posljedice njihove nezaposlenosti i rizika od siromaštva te ujedno potaknuti socijalnu uključenost i povećati razinu kvalitete života krajnjih korisnika.

**Pokazatelji rezultata:**

2.2.1. Broj žena zaposlenih u okviru PDP-a „Zaželi – program zapošljavanja žena“

**Nositelj provedbe mjere:** Ministarstvo rada, mirovinskog sustava, obitelji i socijalne politike

**Rok provedbe: 4. kvartal 2023.**

**Izvori financiranja:**

A788015 EUROPSKI SOCIJALNI FOND, OPERATIVNI PROGRAM „UČINKOVITI LJUDSKI POTENCIJALI 2014.-2020.“, izvor 12 (NAC dio) i 561 (EU dio) u iznosu od 27.645.852,31 EUR

**Oznaka: I**

2.3. Omogućavanje bolje ravnoteže privatnog i poslovnog života uklanjanjem rodnih stereotipa o brizi za djecu u obitelji

**Svrha i doprinos:** Provedba aktivnosti usmjerenih kvalitetnijoj i potpunijoj informiranosti šire javnosti o važnosti uloge očeva u skrbi o djeci i poticanju uključivanja očeva u korištenje prava iz sustava roditeljskih potpora. Na ovaj način pridonijet će se jačanju svijesti šire društvene zajednice o obiteljskim potrebama, promicanju obiteljskih vrijednosti i važnosti usklađivanja privatnog i poslovnog života, te poticanju uključivanja očeva u korištenje roditeljskog dopusta. Uklanjanjem stereotipa o ulogama žena i muškaraca u obiteljskom životu i uključivanjem očeva u ranu skrb o djeci omogućava se aktivnije sudjelovanje žena na tržištu rada te unaprjeđuje područje usklađivanja obiteljskih i poslovnih obveza.

**Pokazatelji rezultata:**

2.3.1. Udio očeva koji koriste roditeljski dopust

*2020. godine je udio bio 4,3% ukupnog broja očeva, a očekuje se povećanje zahvaljujući aktivnostima informiranja javnosti o važnosti uloge očeva u skrbi o djeci*

**Nositelj provedbe mjere: Središnji državni ured za demografiju i mlade**

**Rok provedbe:** 4. kvartal 2024**.**

**Izvori financiranja:** Državni proračun, razdjel 037 SDUDM, A558049 Provedba mjera

obiteljske i populacijske politike u iznosu od 13.272,00 EUR

**Oznaka: I**

2.4. Jačanje konkurentnosti poduzetništva žena putem povoljnih kredita za žene poduzetnice

**Svrha i doprinos:** HBOR u okviru posebnog programa kreditiranja Poduzetništvo mladih, žena i početnika kao i drugih programa kreditiranja, podržava financiranje projekata pokrenutih od strane poduzetnica.

**Pokazatelji rezultata:**

 2.4.1. Broj kredita mikro, malim i srednjim poduzećima po kriteriju žena poduzetnica

2.4.2. Iznos za kredite mikro, malim i srednjim poduzećima po kriteriju žena poduzetnica

**Nositelj provedbe mjere: Hrvatska banka za obnovu i razvitak**

**Rok provedbe:** 4. kvartal 2024.

**Izvori financiranja:** Proračun HBOR-a, iznos 7.000.000,00 EUR

**Oznaka: I**

2.5. Jačanje konkurentnosti poduzetništva žena putem potpora

**Svrha i doprinos:** Kroz potpore mikro, malim i srednjim poduzećima u vlasništvu žena potiče se ulaganja u unaprjeđenje poslovanja, omogućavaju edukacije, umrežavanje, promocija poslovanja, pristup informacijama, korištenje savjetodavnih i mentorskih usluga, itd. s ciljem olakšavanja ulaska žena u poduzetništvo te daljnjeg rasta i razvoja postojećih poduzeća u vlasništvu žena.

**Pokazatelji rezultata:**

2.5.1. Broj potpora poduzećima u vlasništvu žena (mjereno TEA indeksom Global entrepreneurship Croatia - Cepor HR)

**Nositelj provedbe mjere: Ministarstvo gospodarstva i održivog razvoja**

**Rok provedbe:** 4. kvartal2024.

**Izvori financiranja:** Proračun MINGOR, Glava, 07705, A648087 Poticanje konkurentnosti poduzetništva i obrta u iznosu od 265.446,00 EUR

**Oznaka: I**

|  |  |  |  |  |
| --- | --- | --- | --- | --- |
| **Posebni cilj** | **Pokazatelj ishoda** | **Početna vrijednost** | **Ciljana****vrijednost 2024.** | **Ciljana vrijednost 2027.** |
| **3.****Stvoriti preduvjete za uklanjanje rodno uvjetovanog nasilja** | Indeks rodne ravnopravnosti Europskog instituta za ravnopravnost spolova (EIGE) vezano uz pojavnost nasilja nad ženama gdje je 0 odsustvo nasilja, a 100 visoka razina nasilja; Kod: OI.02.3.86; | 23,2 | 22,6 | 22 |
| Broj žena žrtava namjernog ubojstva od strane intimnih partnera ili članova obitelji (na 100 000 stanovnika); Kod: OI.02.3.87 | 0.24  | 0,15 | 0,10 |

 Mjere:

3.1. Uspostaviti sustav statističkog praćenja podataka o sudskim predmetima u kojima su žene žrtve rodno uvjetovanog nasilja

**Svrha i doprinos:**

Broj žena, žrtava kaznenih djela povezanih s rodno uvjetovanim nasiljem utvrđen pomoću posebno izrađenih Obrazaca za praćenje pravomoćno okončanih sudskih postupaka.

**Pokazatelji rezultata:**

**3.1.1.** Broj žena žrtava kaznenih djela povezanih s rodno uvjetovanim nasiljem utvrđen pomoću posebno izrađenih Obrazaca za praćenje pravomoćno okončanih sudskih postupaka

*Potrebno je oformiti radnu skupinu za definiranje sadržaja i izradu Obrazaca temeljem kojih će sudovi unositi potrebene podatke za praćenje*

**Nositelj provedbe mjere:** **Ministarstvo pravosuđa i uprave**

**Rok provedbe:**4. kvartal 2024.

**Izvori financiranja:** U okviru redovitih poslova MPU iznos je 0,0 EUR

**Oznaka:** **I**

3.2. Unaprijediti kompetencije stručnjaka koji rade u području zaštite od nasilja

**Svrha i doprinos: S**vrha mjere je unaprijediti kompetencije i postići nadogradnju ranije stečenog znanja stručnjaka koji rade u području zaštite od nasilja sve s ciljem pružanja adekvatne i pravovremene pomoći žrtvama nasilja**.**

**Pokazatelji rezultata:**

**3.2.1.** Broj stručnjaka (m/ž) koji rade u području prevencije i zaštite od nasilja nad ženama i nasilja u obitelji koji su završili programe izobrazbe i stekli dodatne kompetencije te zadovoljstvo polaznika provedenim programima (utvrđeno temeljem provedene evaluacije)

*Stručnjaci obuhvaćeni ovim programima izobrazbe su članovi županijskih timova koji izravno rade u području zaštite i pružanja pomoći žrtvama nasilja (predstavnici policije, sustava socijalne skrbi, zdravstvenih ustanova, pravosudnih tijela…), djelatnici državnih tijela koji su izravno uključeni u provedbu Istanbulske konvencije te stručnjaci iz sustava socijalne skrbi koji će pružati uslugu psihosocijalnog tretmana radi prevencije nasilnog ponašanja. Provedenom evalucijom steći će se uvid u zadovoljstvo polaznika te procjena stečenih kompetencija nakon završenih programa izobrazbe. Podaci o polaznicima bit će razvrstani prema spolu.*

**3.2.2.** Broj stručnjaka (m/ž) uključenih u superviziju s ciljem unaprjeđenja njihovih kompetencija

*Supervizijom će biti obuhvaćeni članovi županijskih timova koji izravno postupaju u slučajevima nasilja. Podaci o polaznicima bit će razvrstani prema spolu.*

**Nositelj provedbe mjere: Ministarstvo rada, mirovinskog sustava, obitelji i socijalne politike**

**Rok provedbe: 4. kvartal 2023.**

**Izvori financiranja:** A 788015 EUROPSKI SOCIJALNI FOND, OPERATIVNI PROGRAM „UČINKOVITI LJUDSKI POTENCIJALI 2014.-2020.“, PRIORITET 2 i 5 u iznosu od 66.000,00 EUR

**Oznaka: I**

3.3. Podizanje razine svijesti javnosti i žrtava o razlozima i načinima suzbijanja svih vrsta rodno uvjetovanog nasilja

**Svrha i doprinos:** Osvijestiti javnost i žrtve o široko rasprostranjenom fenomenu rodno uvjetovanog nasilja sa svrhom učestalijeg reagiranja na povrede prava žrtava. Češćim reagiranjem na nasilje poslat će se poruka počiniteljima da njihovo ponašanje neće proći nekažnjeno, a čime će se pridonijeti stvaranju preduvjeta za uklanjanje rodno uvjetovanog nasilja.

**Pokazatelji rezultata:**

**3.3.1.** Broj prijava za prekršaj nasilja u obitelji

**3.3.2.** Broj prijava za kazneno djelo nasilja u obitelji

**3.3.3.** Broj poziva žrtava raznih vrsta i oblika nasilja (m/ž) upućenih Nacionalnom pozivnom centru

*Kampanja pod nazivom „#empatijasada - Za društvo bez nasilja” započela je u lipnju 2021. godine te se provodi do listopada 2023. godine. Kampanja je u nadležnosti MROSP-a. Do rujna 2023. u planu je provođenje još nekoliko aktivnosti poput javnih događanja i konferencija. Aktivnostima je obuhvaćena promocija rada besplatne telefonske linije 116 006 nacionalnog pozivnog centra te savjetodavne pomoći koje žrtve mogu dobiti pozivom na navedeni broj. Praćenjem statističkih pokazatelja dobit će se uvid u spolnu raspodjelu pozivatelja te broja poziva do kraja razdoblja provedbe projekta.*

**Nositelj provedbe mjere: Ministarstvo rada, mirovinskog sustava, obitelji i socijalne politike**

**Rok provedbe:** **4. kvartal 2023**.

**Izvori financiranja** A 788015 EUROPSKI SOCIJALNI FOND, OPERATIVNI PROGRAM „UČINKOVITI LJUDSKI POTENCIJALI 2014.-2020.“, PRIORITET 2 i 5 u iznosu od 380.000,00 EUR

**Oznaka: I**

3.4. Podizanje razine stručnosti i svijesti dionika u pravosudnom sustavu o rodno uvjetovanom nasilju

**Svrha i doprinos:** Osigurati sustav koji je osjetljiv na potrebe i prava žrtava rodno uvjetovanog nasilja s ciljem adekvatne reakcije čime bi se povećalo povjerenje žrtava u sustav zaštite te promptno kažnjavanje počinitelja. Stvaranjem povjerenja u sustav žrtve bi češće prijavljivale rodno uvjetovano nasilje, dok bi se kažnjavanjem počinitelja ostvarila učinkovita prevencija. Time bi se stvorili preduvjeti za uklanjanje rodno uvjetovanog nasilja.

**Pokazatelji rezultata:**

**3.4.1**. Broj educiranih državnih odvjetnika, zamjenika državnih odvjetnika i savjetnika u pravosudnim tijelima o rodno uvjetovanom nasilju

*Prema podacima dostavljenim od strane DORH-a broj radionica u 2019. godini je iznosio 3, stoga početna vrijednost pokazatelja rezultata iznosi 3.*

**3.4.2.** Broj educiranih sudaca i savjetnika u pravosudnim tijelima o rodno uvjetovanom nasilju.

*Prema podacima dostavljenim od strane MPU-a broj educiranih sudaca u 2019. godini je iznosio 116, stoga je početna vrijednost pokazatelja rezultata 116.*

**3.4.3.** Broj edukacija sudaca upravnih sudova o rodno osjetljivom tumačenju svake od osnova iz UN Konvencije o statusu izbjeglica, iz 1951. godine s ciljem prepoznavanja, između ostaloga, rodno utemeljenog nasilja nad ženama kao teške povrede članka 1(a)(2) navedene Konvencije

*Do sada nisu bile organizirane edukacije i radionice vezano uz navedenu temu, stoga početna vrijednost pokazatelja rezultata iznosi 0.*

**Nositelj provedbe mjere: Pravosudna akademija**

**Rok provedbe:** 4. kvartal 2024

**Izvori financiranja:** Glava 10910 Pravosudna akademija**,** A629024 Stručno usavršavanje, u iznosu od 4.600,00 EUR

**Oznaka: I**

3.5. Podizanje razine stručnosti i svijesti dionika u pravosudnom sustavu o seksizmu i stereotipima

**Svrha i doprinos:** Osigurati sustav koji je osjetljiv na potrebe žena s ciljem adekvatne reakcije čime bi se povećalo povjerenje u sustav zaštite te promptno reagiranje na seksizam. Time bi se stvorili preduvjeti za uklanjanje rodno uvjetovanog nasilja.

**Pokazatelji rezultata:**

**3.5.1.** Broj educiranih državnih odvjetnika, zamjenika, državnih odvjetnika i savjetnika u pravosudnim tijelima o seksizmu i stereotipima

*Prema podacima dostavljenim od strane DORH-a broj radionica o seksizmu u 2019. godini iznosi 0, stoga je početna vrijednost pokazatelja rezultata 0.*

**3.5.2.** Broj educiranih sudaca i savjetnika u pravosudnim tijelima o seksizmu i stereotipima.

*Prema podacima dostavljenim od strane MPU-a broj radionica u 2019. godini je iznosio 0, stoga je početna vrijednost pokazatelja rezultata 0.*

**Nositelj mjere: Pravosudna akademija**

**Rok provedbe**: 4. kvartal 2024.

**Izvori financiranja:** Glava 10910 Pravosudna akademija, A629024 Stručno usavršavanje, u iznosu od 4.600,00 EUR

**Oznaka: I**

3.6. Podizanje razine stručnosti i svijesti policijskih službenika i službenica o rodno uvjetovanom nasilju

 **Svrha i doprinos:** Osigurati sustav koji je osjetljiv na potrebe i prava žrtava rodno uvjetovanog nasilja s ciljem adekvatne reakcije čime bi se povećalo povjerenje žrtava u sustav zaštite te promptno kažnjavanje počinitelja. Stvaranjem povjerenja u sustav žrtve bi češće prijavljivale rodno uvjetovano nasilje, dok bi se kažnjavanjem počinitelja ostvarila učinkovita prevencija. Time bi se stvorili preduvjeti za uklanjanje rodno uvjetovanog nasilja.

**Pokazatelji rezultata:**

**3.6.1.** Broj polaznika Programa srednjoškolskog obrazovanja odraslih za zanimanje policajac/policajka educiranih o rodno uvjetovanom nasilju

**3.6.2.** Broj studenata Visoke policijske škole educiranih o rodno uvjetovanom nasilju

**3.6.3.** Broj policijskih službenika educiranih o rodno uvjetovanom nasilju u okviru specijalizacije i stručnog usavršavanja

*Prema dostavljenim podacima MUP-a u 2019. godini se educiralo 311 policijskih službenika o gore navedenoj temi pa početna vrijednost pokazatelja rezultata iznosi 311.*

**Nositelj provedbe mjere: Ministarstvo unutarnjih poslova**

**Rok provedbe:** 4. kvartal2024.

**Izvori financiranja:** Razdjel 040, Glava 04005 Ministarstvo unutarnjih poslova, aktivnost A553131 - Administracija i upravljanje (izvor 11), skupina 32 - materijalni rashodi, u iznosu od 14.972,00 EUR

**Oznaka: I**

3.7. Osigurati primjereno postupanje institucija u slučajevima seksualnog nasilja

**Svrha i doprinos:** Uputama iz Protokola o postupanju u slučajevima seksualnog nasilja omogućava se svim ključnim institucijama koje su uključene u zaštitu žrtava seksualnog nasilja da prepoznaju i pravovremeno, ujednačeno reagiraju u skladu s važećom zakonskom regulativom. Potrebno je pratiti zakonske promjene i redovito usklađivati Protokol.

**Pokazatelji rezultata:**

**3.7.1.** Izrađen noviProtokol o postupanju u slučajevima seksualnog nasilja s ciljem učinkovitijeg postupanja institucija u slučajevima seksualnog nasilja

**Nositelj provedbe mjere: Ured za ravnopravnost spolova**

**Rok provedbe:**. 3. kvartal 2023.

**Izvor financiranja:** Državni proračun R 020 Vlada RH Glava 92 Ured za ravnopravnost spolova, A 532004 Administracija i upravljanje u iznosu od 0,0 EUR

**Oznaka: I**

3.8. Analiza zakonodavnog okvira zaštite od nasilja nad ženama i nasilja u obitelji s ciljem izrade prijedloga izmjena relevantnih propisa

**Svrha i doprinos**: Daljnje unaprjeđenje zakonodavnog okvira zaštite od nasilja nad ženama i nasilja u obitelji radi jačanja položaja žrtve u prekršajnim i kaznenim postupcima te sprječavanja njezine možebitne sekundarne viktimizacije.

**Pokazatelji rezultata:**

**3.8.1.** Izvršena analiza unutar Radne skupine i doneseni zaključci o potrebi izmjena i dopuna zakonodavnog okvira

**Nositelj provedbe mjere: Ministarstvo pravosuđa i uprave**

**Rok provedbe**: 1. kvartal 2023.

**Izvori financiranja:** U okviru redovitih poslova MPU iznos je 0,0 EUR

**Oznaka: I**

3.9. Unutar kazneno procesnog zakonodavstva revidirati mjere opreza

**Svrha i doprinos:** Preciznije zakonsko propisivanje postupka izricanja mjera opreza uz mogućnost prethodnog ispitivanja žrtve, preciznije regulirati postupanje u slučaju kršenja mjera opreza u smislu pravodobne zamjenom istražnim zatvorom.

**Pokazatelji rezultata:**

**3.9.1.** Predložene izmjene i dopune odredaba Zakona o kaznenom postupku u odnosu na mjere opreza

**Nositelj provedbe mjere: Ministarstvo pravosuđa i uprave**

**Rok provedbe:** 2. kvartal 2023**.**

**Izvori financiranja:** U okviru redovitih poslova MPU iznos je 0,0 EUR

**Oznaka: I**

3.10. Unutar kazneno procesnog zakonodavstva revidirati prava žrtava kaznenih djela nasilja nad ženama i nasilja u obitelji

**Svrha i doprinos:** Revidirati odredbe Zakona o kaznenom postupku s ciljem osiguranja pune provedbe svih zajamčenih prava žrtve kroz njihovo zakonsko unapređenje.

**Pokazatelji rezultata:**

**3.10.1.** Predložene izmjene i dopune odredaba Zakona o kaznenom postupku u odnosu na mjere opreza prava žrtava kaznenih djela nasilja nad ženama i nasilja u obitelji

**Nositelj provedbe mjere:** Ministarstvo pravosuđa i uprave

**Rok provedbe**: 2. kvartal 2023.

**Izvori financiranja:** U okviru redovitih poslova MPU iznos je 0,0 EUR

**Oznaka: I**

3.11. Unutar kaznenog materijalnog zakonodavstva i prekršajnog zakonodavstva revidirati opise kaznenih djela i prekršaja i propisane sankcije

**Svrha i doprinos:** Revidirati odredbe Kaznenog zakona i Zakona o zaštiti od nasilja u obitelji s ciljem osiguranja još jasnijeg razgraničenja između opisa kaznenih djela nasilja nad ženama i nasilja u obitelji i prekršaja propisanih Zakonom o zaštiti od nasilja u obitelji i kažnjavanje počinitelja odgovarajućim sankcijama

**Pokazatelji rezultata:**

**3. 11.1.** Predložene izmjene i dopune odredaba Kaznenog zakona i Zakona o zaštiti od nasilja u obitelji

**Nositelj provedbe mjere:** Ministarstvo pravosuđa i uprave

**Rok provedbe:** 2. kvartal 2023.

**Izvori financiranja:** U okviru redovitih poslova MPU iznos je 0,0 EUR

**Oznaka: I**

3.12. Izmjenom organizacijskih propisa predvidjeti licenciranje pravosudnih dužnosnika za rad na predmetima nasilja u obitelji

**Svrha i doprinos:** Revidirati odredbe Zakona o sudovima i Zakona o državnom odvjetništvu s ciljem propisivanja posebnih uvjeta za raspoređivanje predmeta nasilja u obitelji u rad pravosudnim dužnosnicima vodeći računa o njihovim posebnim svojstvima, senzibilizaciji i sklonosti za rad na takvoj vrsti predmeta te redovitom stručnom usavršavanju iz ovog područja.

**Pokazatelji rezultata:**

**3. 12.1.** Predložene izmjene i dopune odredaba Zakona o sudovima i Zakona o državnom odvjetništvu

**Nositelj provedbe mjere:** Ministarstvo pravosuđa i uprave

**Rok provedbe:** 3. kvartal 2023**.**

**Izvori financiranja:** U okviru redovitih poslova MPU iznos je 0,0 EUR

**Oznaka: I**

|  |  |  |  |  |
| --- | --- | --- | --- | --- |
| **Posebni cilj** | **Pokazatelj ishoda** | **Početna vrijednost** | **Ciljana****vrijednost 2024.**  | **Ciljana vrijednost 2027.** |
| **4. Povećati osjetljivost sustava odgoja i obrazovanja (ranog, predškolskog, osnovnoškolskog i srednjoškolskog) za pitanja ravnopravnosti spolova i nestereotipne odabire programa obrazovanja na svim razinama** | Udio upisanih djevojaka u industrijske i obrtničke škole od ukupnog broja djevojaka upisanih u srednje škole; Kod: OI.02.3.89 | 16,5% | 21% | 25% |
| Udio upisanih žena na visoka učilišta vezana uz IKT u odnosu na ukupan broj upisanih žena u tercijarno obrazovanje; Kod: OI.02.3.88; | 1,8% | 2,1% | 2,5% |

Mjere:

4.1. Motivirati i poticati učenice i učenike da buduće obrazovne puteve i profesionalna usmjerenja odabiru neopterećeni spolnim stereotipima

**Svrha i doprinos**: Sustavnom motivacijom, širenjem interesa i ukazivanjem na prednosti ne-stereotipnih izbora zanimanja od strane nastavnika i stručnih službi, nastojat će se potaknuti učenice i učenike na odabir vrste i programa obrazovanja, pa time i izbor zanimanja, kao i odabir izbornih (u osnovnim školama) i fakultativnih programa (u srednjim školama) sukladno sposobnostima i novim osobnim interesima učeničke populacije.

**Pokazatelji rezultata:**

4.1.1. Broj odgojno-obrazovnih djelatnika u predškolskim ustanovama koji sudjeluju u edukaciji o ravnopravnosti spolova

*Ukupno je u predškolskim ustanovama zaposleno 21.404 djelatnika. Očekuje se 25% educiranih na kraju 2027. godine.*

4.1.2. Broj odgojno-obrazovnih djelatnika u osnovnoškolskim ustanovama koji sudjeluju u edukaciji o ravnopravnosti spolova

*Ukupno je u osnovnim školama 2020./2021 bilo zaposleno 27776 nastavnika. Očekuje se 25% educiranih na kraju 2027. godine.*

4.1.3. Broj odgojno-obrazovnih djelatnika u srednjoškolskim ustanovama koji sudjeluju u edukaciji o ravnopravnosti spolova

*Ukupno je u srednjim školama u 2020./2021. bilo 13 096 nastavnika. Očekuje se 25% educiranih na kraju 2027. godine. U strukovnim školama očekuje se na edukaciji 50 nastavnika godišnje.*

4.1.4. Uključenost učeničke populacije u izborne programe (osnovne škole) iskazane po spolu

4.1.5. Uključenost učeničke populacije u fakultatitvne programe (srednje škole) iskazane po spolu

**Nositelj provedbe mjere: Ministarstvo znanosti i obrazovanja/Agencija za odgoj i obrazovanje/Agencija za strukovno obrazovanje**

**Rok provedbe:** 4. kvartal2024.

**Izvori financiranja:** Agencija za odgoj i obrazovanje A767022, stručno usavršavanje odgojno-obrazovnih djelatnika u sustavu OŠ i SŠ; Agencija za strukovno obrazovanje A848010, Intelektualne i osobne usluge; ukupno u iznosu od 30.844,00 EUR

**Oznaka: R**

4.2. Provoditi *Deklaraciju o posvećenosti pitanju žena u digitalnom svijetu*

**Svrha i doprinos**: Republika Hrvatska potpisala je Deklaraciju o posvećenosti pitanju žena u digitalnom svijetu, kojom se kroz predložene mjere obvezala poticati aktivnu i važnu ulogu žena u digitalnom društvu te doprinijeti postizanju ravnopravnosti spolova u području IT-a kroz suradnju s javnim i privatnim sektorom, znanstvenom zajednicom, civilnim društvom te medijima.

**Pokazatelji rezultata:**

 4.2.1. Broj sudionika dva događanja organizirana u svrhu promicanja ciljeva Deklaracije u toku dvije godine (2023. i 2024.)

 4.2.2. Broj medijskih objava na temu zastupljenosti žena u digitalnom svijetu u toku dvije godine

**Nositelj provedbe mjere: Središnji državni ured za razvoj digitalnog društva**

**Rok provedbe:** 4.. kvartal 2024.

**Izvori financiranja:** Državni proračun, Glava 03405 SDURD A 912001 (stavke 323 i 329) u iznosu od 26.543,00 EUR

**Oznaka: I**

|  |  |  |  |  |
| --- | --- | --- | --- | --- |
| **Posebni cilj** | **Pokazatelj ishoda** | **Početna vrijednost** | **Ciljana****vrijednost** **2024.** | **Ciljana vrijednost 2027.** |
| **5.****Povećati zastupljenost žena na mjestima političkog i javnog odlučivanja**  | Žene na mjestima odlučivanja (Broj bodova na skali od 1 do 100 na EIGE Indeksu rodne ravnopravnosti u dijelu koji se odnosi na položaj žena na mjestima odlučivanja); Kod: OI.02.3.90 | 49,7(2022.) | 53 | 57,2 |

Mjere:

5.1. Podizati svijest o značaju veće zastupljenosti žena na mjestima političkog odlučivanja

**Svrha i doprinos**: Podizanjem osviještenosti javnosti o važnosti sudjelovanja žena na mjestima odlučivanja stvaraju se uvjeti za veću rodnu ravnopravnost.

**Pokazatelji rezultata:**

5.1.1. Broj izbornih lista za Hrvatski sabor na kojima su poštovane odredbe o zastupljenosti 40% podzastupljenog spola, sadržane u člancima 12. i 15,. Zakona o ravnopravnosti spolova

5.1.2. Udio zastupnica u Hrvatskome saboru

*Udio zastupnica u Hrvatskome saboru iznosi 32% (listopad 2022.) Hrvatski sabor, statistički pokazatelji*[**https://www.sabor.hr/hr/zastupnici/statisticki-pokazatelji**](https://www.sabor.hr/hr/zastupnici/statisticki-pokazatelji)

**Nositelj provedbe mjere: Ured za ravnopravnost spolova**

**Rok provedbe:** 4. kvartal 2024.

**Izvori financiranja:** Državni proračun, R 020 Vlada RH, Glava 92 Ured za ravnopravnost spolova, A532009 u iznosu od 10.000 EUR

**Oznaka: I**

5.2. Poboljšati razinu participacije žena u području javnog života

 **Svrha i doprinos**: Izradom Akcijskog plana uključivanja većeg broja žena u sport, putem različitih mjera, poticat će se ravnopravnost spolova u sportu uključivanjem ženske populacije u upravljačka tijela sportskih organizacija kao i na drugim pozicijama donošenja odluka u sportu.

**Pokazatelji rezultata:**

5.2.1. Broj sportskih saveza i sportskih udruženja u jedinicama lokalne i područne (regionalne) samouprave uključenih u provedbu Akcijskog plana uključivanja većeg broja žena u sport

**Nositelj provedbe mjere: Ministarstvo turizma i sporta**

**Rok provedbe:**  4. kvartal 2024.

**Izvori financiranja:** Državni proračun 090-Ministarstvo turizma i sporta, Glava 09005-

Ministarstvo turizma i sporta, A761016 - Administracija i upravljanje u iznosu od 0,00 EUR

**Oznaka: I**

|  |  |  |  |  |
| --- | --- | --- | --- | --- |
| **Posebni cilj** | **Pokazatelj ishoda** | **Početna vrijednost**  | **Ciljana****vrijednost 2024.** | **Ciljana vrijednost 2027.** |
| **6.****Uvesti perspektivu ravnopravnosti spolova u javne politike** | Broj bodova na pokazatelju H3 kojima EIGE na skali od 1-16 mjeri napredak u provedbi poglavlja H Pekinške platforme za djelovanje; Kod: OI.02.3.91 | 4,5 | 6 | 9 |

Mjere:

6.1. Osnažiti kapacitete državne uprave za provedbu načela ravnopravnosti spolova u svakodnevnom radu i kreiranju rodno osjetljivih javnih politika

**Svrha i doprinos:** Edukacijom zaposlenih u državnoj upravi podiže se razina znanja, kompetencije i stručnost koordinatora za ravnopravnost spolova i ostalih zaposlenih, stvara se kritična masa za veće razumijevanje načela ravnopravnosti spolova čime se posljedično osigurava veća rodna osjetljivost administracije i javnih politika iz njihove nadležnosti.

**Pokazatelji rezultata:**

6.1.1. Broj državnih službenika koji pohađaju jednodnevne seminare o ravnopravnosti spolova

**Nositelj provedbe mjere: Državna škola za javnu upravu**

**Rok provedbe: 4. kvartal 2024.**

**Izvori financiranja:** Državni proračun, Razdjel 109 Ministarstvo pravosuđa i uparve, Glava10995 Državna škola za javnu upravu, A677028 Provedba programa stručnog usavršavanja i izobrazbe u iznosu od 4.110 EUR

**Oznaka: I**

6.2. Pružati sustavnu podršku tijelima državne uprave za izradu Planova djelovanja za promicanje i uspostavljanje ravnopravnosti spolova

**Svrha i doprinos**: Planovi djelovanja su akti čije je donošenje propisano Zakonom o ravnopravnosti spolova. Suradnjom na njihovoj izradi, stručnim savjetima, dostavom mišljenja i prijedloga Planovi postaju sredstvo i alat za veću rodnu osjetljivost tijela državne uprave i tvrtki koje ga donose i veću rodnu osjetljivost javne politike za koje su nadležni. Suradnja tijela državne uprave na provedbi Akcijskog plana za provedbu Nacionalnog plana za ravnopravnost spolova za razdoblje do 2024. godine unaprijedit će njegovu implementaciju.

**Pokazatelji rezultata:**

6.2.1. Broj Planova djelovanja za promicanje i uspostavljanje ravnopravnosti spolova koji sadrže korake za uvrštavanje rodne perspektive u način rada, u javne politike, strategije i druge akte

6.2.2. Broj sastanaka Međuresornog koordinacijskog tijela za praćenje provedbe Akcijskog plana za provedbu Nacionalnog plana za ravnopravnost spolova za razdoblje do 2024. godine

6.2.3. Broj tijela državne uprave koja imaju aktivne timove za ravnopravnost spolova

**Nositelj provedbe mjere: Ured za ravnopravnost spolova**

**Rok provedbe:** 4. kvartal2024.

**Izvori financiranja:** R 020 Vlada RH, Glava 92 Ured za ravnopravnost spolova, A 532004 Adminstracija i upravljanje, u iznosu od 0,00 EUR

**Oznaka: I**

6.3. Osnažiti županijska povjerenstva za ravnopravnost spolova kao radno savjetodavna tijela županijskih skupština i unaprijediti suradnju kroz Koordinaciju županijskih povjerenstava

**Svrha i doprinos:** Kontinuirana komunikacija, suradnja i edukacija članova županijskih povjerenstava, te održavanje sastanaka Koordinacije županijskih povjerenstava, omogućit će njihovu veću vidljivost, istaknuti važnost i omogućiti kompetentnije sudjelovanje u kreiranju rodno osjetljivih politika i provedbenih akata na županijskim razinama te njihovu provedbu na lokalnoj razini.

**Pokazatelji rezultata:**

6.3.1. Broj Akcijskih planova za provedbu Europske povelje o jednakosti žena i muškaraca na lokalnoj razini koji sadrže korake za uvrštavanje rodne perspektive u javne politike, strategije i druge akte od važnosti za lokalnu razinu

6.3.2. Broj sastanaka Koordinacije županijskih povjerenstava

**Nositelj provedbe mjere: Ured za ravnopravnost spolova**

**Rok provedbe:** 4. kvartal2024.

**Izvori financiranja:** R 020 Vlada RH, Glava 92 Ured za ravnopravnost spolova, A532009 – 3211 (službena putovanja), u iznosu od 9.600 EUR i 3235 (zakupnine i najamnine) u iznosu od 10.000 EUR

**Oznaka: I**

|  |  |  |  |  |
| --- | --- | --- | --- | --- |
| **Posebni cilj** | **Pokazatelj ishoda** | **Početna vrijednost** | **Ciljana vrijednost 2024** | **Ciljana****vrijednost 2027.** |
| **7.****Povećati vidljivost RH na međunarodnom planu u području ravnopravnosti spolova** | Broj dostupnih Godišnjih sveobuhvatnih pregleda obveza i zaduženja nadležnih tijela vezanih za međunarodne obveze u području ravnopravnosti spolova; Kod: OI.02.3.92 | 0 | 4 | 6 |
| Broj projekata u okviru međunarodne razvojne pomoći s ciljem osnaživanja žena i uspostavljanja ravnopravnosti spolova;   Kod: OI.02.3.93 | 1 | 4 | 7 |

Mjere:

7.1. Uspostavljanje sustava praćenja međusektorske suradnje vezano za ispunjavanje međunarodnih obveza u području ravnopravnosti spolova

**Svrha i doprinos:** S obzirom na veliki broj različitih prilika da se na međunarodnom planu sudjeluje u aktivnostima vezanim za područje ravnopravnosti spolova, međusektorska suradnja važan je alat kojim se objedinjuju stajališta i razmjenjuju mišljenja o pristupu ovom području, a omogućava se i pristup informacijama o inicijativama na razini različitih međunarodnih čimbenika.

**Pokazatelji rezultata:**

7.1.1. Broj unesenih podataka u online sustav za praćenje međusektorske suradnje o aktivnostima na međunarodnom planu vezano za područje ravnopravnosti spolova

**Nositelj provedbe mjere: Ured za ravnopravnost spolova**

**Rok provedbe:** 4. kvartal 2024.

**Izvori financiranja:** Državni proračun R 020 Vlada RH, Glava 92 Ured za ravnopravnost spolova A532009, u iznosu od 0,00 EUR

**Oznaka: I**

7.2. Doprinijeti promociji načela ravnopravnosti spolova u aktivnostima međunarodne razvojne suradnje koje provodi MVEP

**Svrha i doprinos:** U okviru razvojne suradnje Republike Hrvatske, MVEP financijski doprinosi projektima kojima se promiče ravnopravnost spolova.

**Pokazatelji rezultata:**

7.2.1. Broj projekata namijenjenih većoj ravnopravnosti spolova u kojima RH sudjeluje s financijskim doprinosom (na godišnjoj razini)

**Nositelj provedbe mjere: Ministarstvo vanjskih i europskih poslova**

**Rok provedbe: 4. kvartal 2023.**

**Izvori financiranja**: Proračun 04005 MVEP, na stavci K 776046 Razvojna suradnja, u iznosu od 92.000,00 EUR

**Oznaka: I**

7.3. Ciljanim projektima poboljšati položaj žena u području obrazovanja u zemljama primateljicama hrvatske razvojne pomoći

**Svrha i doprinos:** Područje obrazovanja žena u zemljama primateljicama razvojne pomoći doprinosi većoj ravnopravnosti žena u svijetu, realizaciji obveze većeg ulaganja u razvojnu pomoć putem decentraliziranog sustava izdvajanja za razvojnu pomoć te ugledu Repubike Hrvatske.

**Pokazatelji rezultata:**

7.3.1..Broj dodijeljenih stipendija za preddiplomski/diplomski studij državljankama zemalja primateljica razvojne pomoći

**Nositelj provedbe mjere: Ministarstvo znanosti i obrazovanja**

**Rok provedbe: 4. kvartal 2024.**

**Izvori financiranja**: Proračun 08005 MZO na stavci A 679008 Razvojna suradnja u iznosu od 212.816,00 EUR

**Oznaka: I**

7.4. Ciljanim projektima poboljšati položaj žena u području zaštite zdravlja u zemljama primateljicama hrvatske razvojne pomoći

**Svrha i doprinos:** Područje zaštite zdravlja žena u zemljama primateljicama razvojne pomoći doprinosi osnaživanju žena u svijetu, realizaciji obveze većeg ulaganja u razvojnu pomoć putem decentraliziranog sustava izdvajanja za razvojnu pomoć te ugledu Republike Hrvatske.

**Pokazatelji rezultata:**

7.4.1. Broj subvencioniranih specijalizacija u ginekologiji i opstetriciji za državljane i državljanke zemalja primateljica hrvatske razvojne pomoći

**Nositelj provedbe mjere: Ministarstvo zdravstva**

**Rok provedbe:** 4. kvartal 2023.

**Izvori financiranja:** Proračun Ministarstva zdravstva, Razdjel 096, u iznosu od 7.379,69 EUR Navedena sredstva Ministarstvo zdravstva osigurati će preraspodjelom u 2023. godini unutar Razdjela 096

**Oznaka: I**